ગુજરાત વિધાનસભામાં આજે કોંગ્રેસના મહિલા ધારાસભ્ય કામિનીબા રાઠોડ દ્વારા આશા વર્કર બહેનોના વેતન સંદર્ભે પુછાયેલા સવાલ બાદ હોબાળો થયો હતો. આ સવાલ દરમ્યાન કોંગ્રેસના ધારાસભ્ય દ્વારા ગત રોજ વિશ્વ મહિલા દિવસે રાજ્યભર માંથી મહિલાઓની અટકાયતનો મુદ્દો ઉઠાવતા સત્તા પક્ષ અને વિપક્ષ વચ્ચે શાબ્દિક ટપાટપી બાદ હંગામો થયો હતો. અને ધારાસભ્ય કામિનીબા રાઠોડ હંગામા વચ્ચે વેલમાં ધસી આવતા મહિલા સાર્જન્ટોએ તેમને ટીંગાટોળી કરી બહાર લઇ ગયા હતા. આ ઘટનાને પગલે ગૃહ અડધો કલાક માટે મુલત્વી રાખવામાં આવ્યો હતો.